जीएसटी काउंसिल की बैठक में बाढ़ से प्रभावित केरल की मदद के लिए राहत देने वाले निर्णय भी लिए जा सकते हैं। बाढ़ से प्रभावित केरल के लिए राहत देने वाले जिन उपायों की घोषणा की जा सकती है उसमें पर्यटन को प्रोत्साहन देने के लिए उपाय शामिल हैं। इससे पहले भी सरकार जीएसटी रिटर्न दाखिल करने की अंतिम तिथि को आगे बढ़ाकर केरल के कारोबारियों को राहत दे चुकी है। सूत्रों का कहना है कि बाढ़ के चलते केरल में अगस्त व सितंबर दो माह का जीएसटी राजस्व काफी कम रहेगा लेकिन इसके बाद के महीनों में जैसे-जैसे पुननिर्माण के कार्य में तेजी आएगी, वैसे ही जीएसटी संग्रह भी वहां बढ़ेगा।